ΑΠΟΦΑΣΕΙΣ
Αριθμ. 19173
Κατάργηση της έκδοσης του πιστοποιητικού οικογενειακής κατάστασης και του πιστοποιητικού
γέννησης για τη διεκπεραίωση διοικητικών διαδικασιών.
ΟΙ ΥΠΟΥΡΓΟΙ
ΕΣΩΤΕΡΙΚΩΝ - ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
Α. Τις διατάξεις:
1. Του ν. 5099/2024 «Λήψη μέτρων για την εφαρμογή
του Κανονισμού (ΕΕ) 2022/2065 του Ευρωπαϊκού Κοινοβουλίου και του Συμβουλίου της 19ης Οκτωβρίου 2022
σχετικά με την ενιαία αγορά ψηφιακών υπηρεσιών και
την τροποποίηση της Οδηγίας 2000/31/ΕΚ “Πράξη για
τις ψηφιακές υπηρεσίες” και άλλες διατάξεις» (Α’ 48), και
ιδίως της παρ. 2 του άρθρου 32 και της περ. α’ της παρ. 3
του άρθρου 50,
2. του ν. 5188/2025 «Μέτρα εφαρμογής του Κανονισμού (ΕΕ) 2022/868 (πράξη για τη διακυβέρνηση
δεδομένων) - Ορισμός αρμόδιας αρχής για την εφαρμογή του Κανονισμού (ΕΕ) 2024/903 (Κανονισμός για
τη διαλειτουργική Ευρώπη) - Ηλεκτρονική εφαρμογή
«mystreet» - Ρυθμίσεις για την προώθηση του ψηφιακού
μετασχηματισμού και λοιπές διατάξεις» (Α’ 49) και ιδίως
του άρθρου 23,
3. του π.δ. 497/1991 «Κώδικας Διαταγμάτων για τα
Δημοτολόγια» (Α’ 180),
4. του Κώδικα Δήμων και Κοινοτήτων (ν. 3463/2006
Α’ 114) και ιδίως της παρ. ΙΙ του άρθρου 75,
5. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184)
και ιδίως των άρθρων 26, 27 και 28,
6. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
7. του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
8. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
9. του π.δ. 32/2024 «Διορισμός Υπουργών και Υφυπουργών» (Α’ 91),
10. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
11. της υπ’ αρ. 948/19.06.2024 κοινής απόφασης του
Πρωθυπουργού και του Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών, Βασί-
λειο - Πέτρο Σπανάκη» (Β’ 3716),
12. του π.δ. 40/2020 «Οργανισμός του Υπουργείου
Ψηφιακής Διακυβέρνησης» (Α’ 85),
13. του π.δ. 133/2017 «Οργανισμός του Υπουργείου
Διοικητικής Ανασυγκρότησης» (Α’ 161),
14. του π.δ. 141/2017 «Οργανισμός Υπουργείου Εσωτερικών» (Α’ 180),
15. της υπό στοιχεία 29810 ΕΞ 2020 απόφασης του
Υπουργού Επικρατείας «Διαδικασία αυθεντικοποίησης
υπαλλήλων του δημοσίου τομέα σε ψηφιακές δημόσιες
υπηρεσίες» (Β’ 4798),
16. της υπό στοιχεία 118944 ΕΞ 2019 απόφασης του
Υπουργού Επικρατείας «Λειτουργία Κέντρου Διαλειτουργικότητας της Γενικής Γραμματείας Πληροφορια-
κών Συστημάτων Δημόσιας Διοίκησης του Υπουργείου
Ψηφιακής Διακυβέρνησης» (Β’ 3990),
17. της υπό στοιχεία ΔΙΔΔΔΗ/Φ.ΕΜΔ/4441/12.3.2025
κοινής απόφασης των Υπουργών Εσωτερικών και Ψηφιακής Διακυβέρνησης «Ζητήματα οργάνωσης, συ-
ντήρησης και επικαιροποίησης του Ειδικού Μητρώου
Δικαιολογητικών Διοικητικών Διαδικασιών (Μη.Δικ.),
των τεχνικών λεπτομερειών για τη χρήση ασφαλών διεπαφών προγραμματισμού εφαρμογών και θυρίδων από
τους χρήστες των φορέων του δημόσιου τομέα, των
τεχνικών και οργανωτικών μέτρων για τη λειτουργία
του Μη.Δικ. και ζητημάτων σχετικά με την ηλεκτροΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1783
10.04.2025 21:05:24
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1783/10.04.2025
νική αυτεπάγγελτη αναζήτηση των δικαιολογητικών
καθώς και κάθε αναγκαία, τεχνική ή άλλη, λεπτομέρεια
κατ’ εφαρμογή του άρθρου 32 του ν. 5099/2024 (Α’ 48)»
(Β’ 1234).
Β. Την ανάγκη περαιτέρω προώθησης της διαδικασίας ηλεκτρονικής αυτεπάγγελτης αναζήτησης ψηφιακά
διαθέσιμων δικαιολογητικών, μέσω της κατάργησης της
έκδοσης, για τον ενδιαφερόμενο, του πιστοποιητικού
οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Γ. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
Δ. Το γεγονός ότι με τις διατάξεις της παρούσας τροποποιούνται: α) η διοικητική διαδικασία με επίσημο
τίτλο «Πιστοποιητικό οικογενειακής κατάστασης» και
Μοναδικό Αριθμό Καταχώρισης (Μ.Α.Κ.) στο ΕΜΔΔ «Μίτος» «955481» και β) η διοικητική διαδικασία με επίσημο
τίτλο «Πιστοποιητικό γέννησης» και Μοναδικό Αριθμό
Καταχώρισης (Μ.Α.Κ.) στο ΕΜΔΔ «Μίτος» «239578», αποφασίζουμε:
Άρθρο 1
Σκοπός και πεδίο εφαρμογής
1. Σκοπός της παρούσας απόφασης είναι:
α) η κατάργηση της έκδοσης πιστοποιητικού οικογενειακής κατάστασης και πιστοποιητικού γέννησης όταν
ο ενδιαφερόμενος την αιτείται, είτε με φυσική παρουσία είτε επιγραμμικά, για τη διεκπεραίωση διοικητικών
διαδικασιών
β) η κατάργηση της υποχρέωσης προσκόμισης πιστοποιητικού οικογενειακής κατάστασης και πιστοποιητικού
γέννησης από τους ενδιαφερομένους για τη διεκπεραίωση διοικητικών διαδικασιών, διότι αυτά θα αναζητούνται
εφεξής αυτεπάγγελτα από τον αρμόδιο υπάλληλο.
2. Τα δικαιολογητικά που εμπίπτουν στο πεδίο εφαρμογής της παρούσας έχουν ενταχθεί στο Μητρώο Δι-
καιολογητικών (Μη.Δικ.) και είναι διαθέσιμα ψηφιακά
προς αναζήτηση και άντληση αυτεπαγγέλτως από τις αρμόδιες αρχές σύμφωνα με την υπό στοιχεία ΔΙΔΔΔΗ/Φ.
ΕΜΔ/4441/2025 (Β’ 1234) κοινή απόφαση των Υπουργών
Εσωτερικών και Ψηφιακής Διακυβέρνησης.
Άρθρο 2
Περιπτώσεις δικαιολογητικών που καταργούνται
1. Τα έγγραφα των οποίων η έκδοση καταργείται με
την παρούσα είναι:
α) το πιστοποιητικό οικογενειακής κατάστασης και
β) το πιστοποιητικό γέννησης,
όταν ο ενδιαφερόμενος την αιτείται, είτε με φυσική
παρουσία είτε επιγραμμικά, για τη διεκπεραίωση διοικητικών διαδικασιών.
2. Όταν τα έγγραφα της παρ. 1, απαιτούνται ως δικαιολογητικά για την διεκπεραίωση διοικητικών διαδικασιών, τότε
αναζητούνται ηλεκτρονικά αυτεπάγγελτα από τον αρμόδιο
υπάλληλο, σύμφωνα με τα οριζόμενα στην υπό στοιχεία
ΔΙΔΔΔΗ/Φ.ΕΜΔ/4441/2025 (Β’ 1234) κοινή απόφαση των
Υπουργών Εσωτερικών και Ψηφιακής Διακυβέρνησης.
3. Με την επιφύλαξη των άρθρων 3 και 4, αίτηση ενδιαφερόμενου για έκδοση των εγγράφων της παρ. 1 απορ-
ρίπτεται και ο ενδιαφερόμενος ενημερώνεται σχετικά.
Άρθρο 3
Κατ’ εξαίρεση έκδοση των δικαιολογητικών του
άρθρου 2
1. Κατ’ εξαίρεση τα δικαιολογητικά του άρθρου 2 εκδίδονται, και δεν αναζητούνται αυτεπαγγέλτως, κατόπιν
αίτησης του ενδιαφερομένου, αποκλειστικά για τις εξής
χρήσεις:
α) δικαστική χρήση,
β) χρήση στον ιδιωτικό τομέα,
γ) χρήση στην αλλοδαπή.
Η αναφορά της χρήσης είναι υποχρεωτική για την κατ’
εξαίρεση έκδοση των δικαιολογητικών του άρθρου 2.
2. Η κατ’ εξαίρεση έκδοση των δικαιολογητικών του
άρθρου 2 γίνεται είτε από τον οικείο Δήμο είτε από τα Κέντρα Εξυπηρέτησης Πολιτών (ΚΕΠ) είτε μέσω της Ενιαίας
Ψηφιακής Πύλης της Δημόσιας Διοίκησης (gov.gr Ε.Ψ.Π.).
Άρθρο 4
Μεταβατικές διατάξεις
Από την έναρξη ισχύος της παρούσας και για μεταβατικό διάστημα τριών (3) μηνών, ο ενδιαφερόμενος δύναται
να αιτηθεί την έκδοση των εγγράφων της παρ. 1 του
άρθρου 2 που χρησιμοποιούνται ως δικαιολογητικά για
τη διεκπεραίωση διοικητικών διαδικασιών ανεξαρτήτως
του σκοπού χρήσης τους.
Άρθρο 5
Έναρξη Ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Απριλίου 2025
Οι Υπουργοί
Εσωτερικών
Υφυπουργός Εσωτερικών
ΘΕΟΔΩΡΟΣ
ΒΑΣΙΛΕΙΟΣ-ΠΕΤΡΟΣ
ΛΙΒΑΝΙΟΣ
ΣΠΑΝΑΚΗΣ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201783.pdf | Tokens: 7142]